
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 776 

28 Μαρτίου 2014 


ΑΠΟΦΑΣΕΙ Σ 

Αριθμι. 151.360/ΨΣ1488-Α1 

Εκχώρηση αρμοδιοτήτων διαχείρισης του Επιχειρησιακού 
Προγράμματος «ΨΗΦΙΑΚΗ ΣΥΓΚΛΙΣΗ» της προγραμ¬ 
ματικής περιόδου 2007-2013 στην Ειδική Υπηρεσία 
Συντονισμού της Εφαρμογής των Επιχειρησιακών 
Προγραμμάτων ως ενδιάμεσο φορέα διαχείρισης για 
τη δράση κρατικών ενισχύσεων «Ενίσχυση ελεύθε¬ 
ρων επαγγελματιών» που υλοποιούνται στις 8 Περι¬ 
φέρειες Αμιγούς Στόχου Σύγκλισης στο πλαίσιο της 
προκήρυξης 41240/ΕΥΣ 6713/26.8.2009. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε για 
το άρθρο πρώτο του Π.Δ. 63/2005 (ΦΕΚ 98/Α722.04.2005). 

2. το Π.Δ. 185/2009 (ΦΕΚ 213/Α77-10-2009) «Ανασύ¬ 
σταση του Υπουργείου Οικονομικών, συγχώνευση του 
Υπουργείου Οικονομίας και Οικονομικών με τα Υπουρ¬ 
γεία Ανάπτυξης και Εμπορικής Ναυτιλίας, Αιγαίου και 
Νησιωτικής Πολιτικής και μετονομασία του σε «Υπουρ¬ 
γείο Οικονομίας, Ανταγωνιστικότητας και Ναυτιλίας», 
μετατροπή του Υπουργείου Μακεδονίας - Θράκης σε 
Γενική Γραμματεία Μακεδονίας - Θράκης και υπαγωγή 
στο Υπουργείο Εσωτερικών της Γενικής Γραμματεί¬ 
ας Μακεδονίας - Θράκης και της Γ ενικής Γ ραμματείας 
Αιγαίου και Νησιωτικής Πολιτικής», 

3. Το ΠΔ 85/2012 (ΦΕΚ 141/Α'/2012 μετονομασίας του 
Υπουργείου Οικονομίας Ανάπτυξης και Ανταγωνιστικό¬ 
τητας σε Υπουργείο Ανάπτυξης Ανταγωνιστικότητας 
Υποδομών Μεταφορών και Δικτύων. 

4. Το ΠΔ 118/2013 (ΦΕΚ 152 Α725-6-2013) άρθρο 1 περί 
ίδρυσης «Υπουργείου Υποδομών, Μεταφορών και Δικτύ¬ 
ων» και μετονομασίας Υπουργείου Ανάπτυξης, Ανταγω¬ 
νιστικότητας, Υποδομών, Μεταφορών και Δικτύων σε 
Υπουργείο Ανάπτυξης και Ανταγωνιστικότητας. 

5. Τις διατάξεις του άρθρου 67 του Ν. 4150 (ΦΕΚ 102/ 
29-4-2013) για την υπαγωγή της Ειδικής Υπηρεσίας Ψη¬ 
φιακής Σύγκλισης στη Γ ενική Γ ραμματεία Τηλεπικοινω¬ 
νιών και Ταχυδρομείων. 


6. Την ΚΥΑ με αριθμό 3850/ΕΥΣ 523/29-01-2008 (ΦΕΚ 
333/Β729.02.2008), Τροποποίησης (αναδιάρθρωσης) της 
απόφασης σύστασης της Ειδικής Υπηρεσίας Συντονι¬ 
σμού της Εφαρμογής Επιχειρησιακών Προγραμμάτων 
σύμφωνα με το άρθρο 5 του Ν. 3614/2007, όπως ισχύει 
κάθε φορά. 

7. Την υπ’ αριθμ. 41637ΔΙΟΕ 769/8-12-2000 (ΦΕΚ Β' 1502) 
κοινή απόφαση των Υπουργών Εσωτερικών και Οικονο¬ 
μίας και Οικονομικών «Σύστασης Ειδικής Γ ραμματείας για 
την Κοινωνία της Πληροφορίας και Ειδικής Υπηρεσίας 
«Υπηρεσία Διαχείρισης Επιχειρησιακού Προγράμματος 
Κοινωνία της Πληροφορίας», όπως τροποποιήθηκε και 
ισχύει με τις 14536/ΔΙΟΕ 187/4-5-2001 (ΦΕΚ Β' 546), 33/ 
26-2-2003 (ΦΕΚ Β' 220), 75079/2563/11-11-2003 (ΦΕΚ Β' 
1667), 47534/ΔΙΟΕ 1249/2-12-2004 (ΦΕΚ Β' 1819) και 22840/ 
ΔΙΟΕ 1091/21-05-2008 (ΦΕΚ Β' 1011) όμοιες αποφάσεις. 

8. Την υπ. αρ. 1062/3-7-2013 (ΦΕΚ 315/3-7-2013) Κοινή 
Απόφαση του Πρωθυπουργού και του Υπουργού Υπο¬ 
δομών, Μεταφορών και Δικτύων περί του ορισμού του 
Γ ενικού Γ ραμματέα Τηλεπικοινωνιών και Ταχυδρομείων 
του Υπουργείου, Υποδομών, Μεταφορών και Δικτύων. 

9. Το ΠΔ 119/2013 (ΦΕΚ 153 Α'/25-6-2013) περί διορισμού 
Αντιπροέδρου Κυβέρνησης, Υπουργών, αναπληρωτών 
Υπουργών και Υφυπουργών. 

10. Το Ν. 3614/2007 (ΦΕΚ Α' 267) «Διαχείριση, έλεγ¬ 
χος, εφαρμογή αναπτυξιακών παρεμβάσεων 2007-2013» 
όπως τροποποιήθηκε και ισχύει. 

11. Την Υπουργική Απόφαση Συστήματος Διαχείρι¬ 
σης με αριθμό 14053/ΕΥΣ 1749/27-03-2008 (ΦΕΚ 540/Β7 
27.3.2008) όπως τροποποιείται και ισχύει κάθε φορά. 

12. Τον Κανονισμό (ΕΚ) αριθμ. 70/2001 της Επιτροπής 
της 12ης Ιανουάριου 2001 σχετικά με την εφαρμογή 
των άρθρων 87 και 88 της συνθήκης ΕΚ στις κρατικές 
ενισχύσεις προς μικρές και μεσαίες επιχειρήσεις όπως 
έχει τροποποιηθεί και ισχύει. 

13. Τον Κανονισμό (ΕΚ) αριθμ. 1998/2006 της Επιτροπής 
της 15ης Δεκεμβρίου 2006 σχετικά με την εφαρμογή των 
άρθρων 87 και 88 της συνθήκης ΕΚ για τις ενισχύσεις 
άθ ιτιίηίηηΐε όπως έχει τροποποιηθεί και ισχύει. 

14. Την υπ’ αριθμ Ε (2007) 5339/26.10.2007 απόφασης 
της Επιτροπής των ΕΚ για την έγκριση του Επιχειρησι¬ 
ακού Προγράμματος «Ψηφιακή Σύγκλιση» για κοινοτική 
ενίσχυση από το Ευρωπαϊκό Ταμείο Περιφερειακής Ανά¬ 
πτυξης στο πλαίσιο του στόχου σύγκλισης στις περι¬ 
φέρειες της Ελλάδας - ΘΘΙ2007ΘΒ161Ρ0002. 

15. Την αριθ. πρωτ. 58292/ΕΥΣ6135/23.12.2013 επιστολή 
της Ειδικής Υπηρεσίας Συντονισμού της Εφαρμογής των 
Επιχειρησιακών Προγραμμάτων, για την μεταφορά των 
πράξεων κρατικών ενισχύσεων στο πλαίσιο της δράσης 
«Ελεύθεροι Επαγγελματίες» από τα Περιφερειακά Επι¬ 
χειρησιακά Προγράμματα των 8 περιφερειών αμιγούς 
στόχου σύγκλισης στο Ε.Π Ψηφιακή Σύγκλιση. 

16. Την Προκήρυξη με αριθ. πρωτ. 41240/ΕΥΣ6713/ 
26.8.2009 της δράσης όπως τροποποιήθηκε και ισχύει. 

17. Το γεγονός ότι από την παρούσα δεν προκαλείται 
επιπλέον δαπάνη σε βάρος του κρατικού προϋπολογισμού. 

18. Τις ανάγκες της υπηρεσίας για την διαχείριση - 
παρακολούθηση του Ε.Π ΨΣ, αποφασίζουμε: 

Άρθρο 1 

Φορέας στον οποίο εκχωρούνται 
αρμοδιότητες διαχείρισης 

Η Ειδική Υπηρεσία Συντονισμού της Εφαρμογής των 
Επιχειρησιακών Προγραμμάτων σύμφωνα με τις αρμο¬ 
διότητες και τους σκοπούς που ορίζονται στο άρθρο 
32 του Ν. 3614/2007, ορίζεται με βάση το άρθρο 4 παρ. 
1 του Ν. 3614/2007, όπως τροποποιήθηκε και ισχύει, ως 
Ενδιάμεσος Φορέας Διαχείρισης του Επιχειρησιακού 
Προγράμματος «Ψηφιακή Σύγκλιση» για τη δράση κρατι¬ 
κών ενισχύσεων: «Ενίσχυση ελεύθερων επαγγελματιών» 
που υλοποιούνται στις 8 Περιφέρειες Αμιγούς Στόχου 
Σύγκλισης στο πλαίσιο της προκήρυξης 41240/ΕΥΣ 
6713/26.8.2009 όπως τροποποιήθηκε και ισχύει. 

Άρθρο 2 

Αντικείμενο της εκχώρησης 

1. Με την παρούσα η Ειδική Υπηρεσία Συντονισμού 
της Εφαρμογής των Επιχειρησιακών Προγραμμάτων 
αναλαμβάνει αρμοδιότητες διαχείρισης για το Επι¬ 
χειρησιακό Πρόγραμμα «Ψηφιακή Σύγκλιση», όπως 
αυτές προσδιορίζονται στο άρθρο 3, όσον αφορά στη 
Δράση Κρατικών ενισχύσεων «Ενίσχυση ελεύθερων 
επαγγελματιών» που υλοποιείται στις 8 περιφέρει¬ 
ες αμιγούς σύγκλισης στο πλαίσιο της προκήρυξης 
41240/ΕΥΣ 6713/26.8.2009 όπως τροποποιήθηκε και 
ισχύει με σκοπό την ένταξή τους στον Άξονα Προ¬ 
τεραιότητας 1 «Βελτίωση της παραγωγικότητας με 
αξιοποίηση των ΤΠΕ» του Επιχειρησιακού Προγράμ¬ 
ματος Ψηφιακή Σύγκλιση. 

Οι εν λόγω δράσεις στοχεύουν: στην ποιοτική ανα¬ 
βάθμιση των παρεχόμενων υπηρεσιών με την προμήθεια 
σύγχρονου εξοπλισμού ΤΠΕ, στην προώθηση της και¬ 
νοτομίας και της ανάπτυξης προϊόντων και υπηρεσιών 
ΤΠΕ υψηλής προστιθέμενης αξίας και τεχνογνωσίας από 
επιχειρήσεις του κλάδου ΤΠΕ, στην ενίσχυση της επιχει¬ 
ρηματικότητας του κλάδου ΤΠΕ, και στην ενθάρρυνση 
της χρήσης ΤΠΕ από τις ΜΜ Επιχειρήσεις, με σκοπό τη 
βελτίωση της παραγωγικότητας και τη συμβολή του 
κλάδου ΤΠΕ στην Ελληνική Οικονομία. 

2. Η εκχωρούμενη προς διαχείριση συγχρηματοδοτού- 
μενη δημόσια δαπάνη και η κατανομή της ανά άξονα 
προτεραιότητας αποτυπώνεται στο Παράρτημα I. Η κα¬ 
τανομή κατά θεματικές προτεραιότητες αποτυπώνεται 
στο Παράρτημα II. Τα παραρτήματα I και II αποτελούν 
αναπόσπαστο μέρος της παρούσας απόφασης. 

Η ενδεικτική συνολική δημόσια δαπάνη των πράξεων 
που θα ενταχθούν ανέρχεται σε 21.000.000 €. Η συνολική 
δημόσια δαπάνη απευθύνεται σε επιχειρήσεις των 8 Πε¬ 
ριφερειών που χρηματοδοτεί το Ε.Π. «Ψηφιακή Σύγκλιση». 


3. Τα στοιχεία του προτεινόμενου προς εγγραφή έρ¬ 
γου στο Πρόγραμμα Δημοσίων Επενδύσεων είναι: 


ΟΝΟΜΑΣΙΑ 

Συγχρηματοδο- 
τούμενη Δημόσια 
Δαπάνη (€) 

ΚΑΤΑΝΟΜΗ 

ΕΛΕΥΘΕΡΟΙ 

ΕΠΑΓΓΕΛΜΑΤΙΕΣ 

21.000.000 

2010 

2011 

21.000.000 



4. Το ύψος της ιδιωτικής συμμετοχής των πράξεων 
που θα ενταχθούν, καθορίζεται στην Υπουργική Απόφα¬ 
ση 41240/ΕΥΣ 6713/26.8.2009 προκήρυξης των Δράσεων. 

5. Φορέας Χρηματοδότησης είναι το Υπουργείο Ανά¬ 
πτυξης και Ανταγωνιστικότητας. 

Αρθρο 3 

Αρμοδιότητες διαχείρισης που εκχωρούνται 

Η Ειδική Υπηρεσία Συντονισμού της Εφαρμογής των 
Επιχειρησιακών Προγραμμάτων αναλαμβάνει, στο πλαί¬ 
σιο του Επιχειρησιακού Προγράμματος «Ψηφιακή Σύ¬ 
γκλιση», τις ακόλουθες αρμοδιότητες: 

(ί) Προβαίνει, όπου απαιτείται, στην αναγκαία εξει- 
δίκευση των κατηγοριών πράξεων που διαχειρίζεται 
σύμφωνα με τις κατευθύνσεις της Διαχειριστικής Αρχής 
του Επιχειρησιακού Προγράμματος. 

(ϋ) Λαμβάνει τα κατάλληλα μέτρα για την αξιοποίηση 
των συμπερασμάτων των αξιολογήσεων του Προγράμ¬ 
ματος. 

(ιϋ) Παρακολουθεί την πορεία εφαρμογής των κατηγο¬ 
ριών πράξεων που διαχειρίζεται και ειδικότερα τη χρη¬ 
ματοοικονομική πρόοδό τους, τους ποσοτικοποιημένους 
δείκτες και τις προοπτικές εξέλιξής τους και εισηγείται 
στη Διαχειριστική Αρχή προτάσεις αναθεώρησής τους. 

(ίν) Συντάσσει τις αναγκαίες αναφορές που ζητούνται 
από τη Διαχειριστική Αρχή για την υποβολή των ετήσιων 
και τελικών εκθέσεων εκτέλεσης, την προετοιμασία της 
ετήσιας εξέτασης του Επιχειρησιακού Προγράμματος, 
την προετοιμασία της Επιτροπής Παρακολούθησης του 
Προγράμματος κ.λπ. 

(ν) Συνεργάζεται με την Επιτροπή και παρέχει σε αυ¬ 
τές κάθε πληροφορία που ζητείται. 

(νί) Μεριμνά για εξειδίκευση όπου απαιτείται των απα¬ 
ραίτητων εργαλείων, προτύπων και προδιαγραφών για 
τη σωστή άσκηση των αρμοδιοτήτων διαχείρισης που 
του έχουν εκχωρηθεί σε συμφωνία με τη Διαχειριστική 
Αρχή του Προγράμματος και την Ειδική Υπηρεσία Θε¬ 
σμικής Υποστήριξης. 

(νϋ) Επεξεργάζεται και εισηγείται στη Διαχειριστική 
Αρχή για τις κατηγορίες πράξεων που διαχειρίζεται, 
αναλυτικά κριτήρια επιλογής και ένταξης των επενδυ¬ 
τικών σχεδίων/επιχορηγήσεων (πράξεων) στο επιχειρη¬ 
σιακό πρόγραμμα, σύμφωνα με τα προβλεπόμενα στο 
Σύστημα Διαχείρισης και Ελέγχου. 

(νίϋ) Μεριμνά ώστε να διαδίδονται όσο το δυνατό ευ¬ 
ρύτερα οι πληροφορίες σχετικά με τις ευκαιρίες χρη¬ 
ματοδότησης για τις κατηγορίες πράξεων που διαχει¬ 
ρίζεται. Στο πλαίσιο αυτό εκδίδει τις προκηρύξεις των 
κατηγοριών πράξεων που διαχειρίζεται για την υποβολή 
προτάσεων από τις ιδιωτικές ή δημόσιες επιχειρήσεις 
που αιτούνται τη λήψη δημόσιας ενίσχυσης (δυνητικούς 
δικαιούχους) και παρέχει προς αυτές, σαφείς και λεπτο¬ 
μερείς πληροφορίες τουλάχιστον σχετικά με: 

(α) τις προϋποθέσεις και τους όρους επιλεξιμότητας 
τους οποίους πρέπει να πληρούν οι δυνητικοί δικαιούχοι 

καθώς και οι προτεινόμενες αιτήσεις επιχορήγησης 
(πράξεις) προκειμένου να ενταχθούν για χρηματοδό¬ 
τηση στο πλαίσιο του ΕΠ, 

(β) τις διαδικασίες για την εξέταση των αιτήσεων 
επιχορήγησης και τις σχετικές χρονικές περιόδους, 

(γ) τα κριτήρια για την επιλογή των προτεινόμενων 
αιτήσεων επιχορήγησης επενδυτικών σχεδίων και έντα¬ 
ξής τους στο επιχειρησιακό πρόγραμμα, 

(δ) τα αρμόδια στελέχη του Ενδιάμεσου Φορέα Δια¬ 
χείρισης, τα οποία μπορούν να παρέχουν πληροφορίες 
σχετικά με τις προκηρυσσόμενες δράσεις, 

(ε) τις υποχρεώσεις των δικαιούχων, εφόσον η αίτηση 
επιλεγεί, εφαρμογής κανόνων δημοσιότητας, τήρησης 
στοιχείων, αποδοχής ελέγχων και επιτόπιων επαληθεύ¬ 
σεων από τα εθνικά και κοινοτικά όργανα. 

(ίχ) Συγκεντρώνει, αρχειοθετεί όλες τις αιτήσεις επιχο¬ 
ρήγησης που υποβάλλονται και ελέγχει την πληρότητα 
των στοιχείων τους. 

(χ) Αξιολογεί τις αιτήσεις επιχορήγησης που υποβάλ¬ 
λονται, εφαρμόζοντας τα εγκεκριμένα από την Επιτροπή 
Παρακολούθησης κριτήρια ένταξης. 

(χϊ) Μεριμνά, γνωμοδοτεί και εισηγείται απ’ ευθείας στο 
αρμόδιο όργανο για την έκδοση της απόφασης επιχο- 
ρήγησης/ενίσχυσης και της απόφασης χρηματοδότησής 
τους από τους άξονες προτεραιότητας του επιχειρη¬ 
σιακού προγράμματος (απόφαση ένταξης πράξης στο 
επιχειρησιακό πρόγραμμα). Η απόφασης επιχορήγησης 
ταυτίζεται με την απόφαση χρηματοδότησης (απόφαση 
ένταξης) της πράξης από το επιχειρησιακό πρόγραμμα. 

(χϋ) Μεριμνά για την έκδοση τροποποιήσεων της από¬ 
φασης επιχορήγησης/ενίσχυσης ή ανάκλησης αυτής 
και τη δημοσιοποίηση των σχετικών αποφάσεων στην 
οικεία ιστοσελίδα του Υπουργείου Ανάπτυξης και Αντα¬ 
γωνιστικότητας ή/και στην ιστοσελίδα του ΕΣΠΑ. 

(χίϋ) Μεριμνά για τη συμμόρφωση των συγχρηματοδο- 
τούμενων επιχορηγήσεων (πράξεων) με τους ισχύοντες 
κοινοτικούς και εθνικούς κανόνες καθ’ όλη την περίοδο 
της υλοποίησής τους. 

(χίν) Διενεργεί επαληθεύσεις κατά τα προβλεπόμενα 
στο άρθρο 8 του Ν. 3614/2007 προκειμένου να επιβεβαι¬ 
ωθεί η παράδοση των συγχρηματοδοτούμενων προϊό¬ 
ντων και υπηρεσιών και η πραγματική πραγματοποίηση 
των δαπανών που δηλώνουν οι δικαιούχοι καθώς και η 
συμμόρφωση των επενδυτικών σχεδίων (πράξεων) προς 
τους εθνικούς και κοινοτικούς κανόνες. 

Στο πλαίσιο αυτό: 

Συλλέγει τις αιτήσεις χορήγησης της επιχορήγησης 
που υποβάλλονται από τους δικαιούχους (επενδυτές) 
και τις καταχωρεί στο ΟΠΣ ή στο πληροφοριακό σύστη¬ 
μά του, μετά από πιστοποίηση του φυσικού αντικειμένου 
για κάθε αίτηση χορήγησης της επιχορήγησης, κατά 
την οποία επιβεβαιώνεται ότι: 

(α) ο δικαιούχος έχει πράγματι καταβάλει τις δαπάνες 
οι οποίες συμπεριλαμβάνονται στην αίτηση χορήγησης 
της επιχορήγησης, σύμφωνα με τους κανόνες του εφαρ¬ 
μοζόμενου καθεστώτος ενίσχυσης, 

(β) το αντίστοιχο τμήμα του έργου έχει υλοποιηθεί 
σύμφωνα με τους όρους και τις προϋποθέσεις της από¬ 
φασης υπαγωγής και τα προϊόντα ή οι υπηρεσίες έχουν 
παραδοθεί, 

(γ) οι αιτήσεις των δικαιούχων είναι ακριβείς, 

(δ) η ενίσχυση και η δαπάνη είναι σύμφωνες με το 
εθνικό και κοινοτικό δίκαιο, 


(ε) τηρήθηκαν οι κατάλληλες διαδικασίες για την απο¬ 
φυγή διπλής χρηματοδότησης της δαπάνης από άλλα 
κοινοτικά ή εθνικά χρηματοδοτικά μέσα ή από άλλη 
προγραμματική περίοδο. 

Στην περίπτωση που σύμφωνα με τους κανόνες του 
εφαρμοζόμενου καθεστώτος ενίσχυσης παρέχεται η 
δυνατότητα προκαταβολής, ο Ενδιάμεσος Φορέας Δια¬ 
χείρισης διενεργεί διοικητική επαλήθευση στην αίτηση 
του δικαιούχου (επενδυτή), με την οποία επιβεβαιώνο¬ 
νται σωρευτικά ότι: 

• προσκομίζεται τουλάχιστον ισόποση εγγυητική επι¬ 
στολή από χρηματοπιστωτικό ίδρυμα που λειτουργεί 
νόμιμα, 

• καλύπτονται από τις δαπάνες που καταβάλλονται 
από τους δικαιούχους στο πλαίσιο της εφαρμογής του 
επενδυτικού σχεδίου/της επιχορήγησης και δικαιολο¬ 
γούνται με εξοφλημένα τιμολόγια ή λογιστικά έγγραφα 
ισοδύναμης αποδεικτικής αξίας το αργότερο τρία έτη 
μετά το έτος καταβολής της προκαταβολής (και σε 
κάθε περίπτωση μέχρι 31/12/2015), 

• τηρούνται τυχόν πρόσθετες προϋποθέσεις που προ- 
βλέπονται στο πλαίσιο του εφαρμοζόμενου καθεστώτος 
ενίσχυσης. 

(χν) Διασφαλίζει ότι οι δικαιούχοι εισπράττουν το συ¬ 
ντομότερο δυνατόν και πλήρως το συνολικό ποσό της 
δημόσιας συνεισφοράς. Κανένα ποσό δεν αφαιρείται 
ούτε παρακρατείται, ούτε εισπράττεται οποιαδήποτε 
ειδική επιβάρυνση ή άλλο τέλος ισοδύναμου αποτελέ¬ 
σματος, το οποίο θα είχε ως αποτέλεσμα τη μείωση 
των ποσών αυτών για τους δικαιούχους. 

(χνί) Τηρεί αρχεία στο ΟΠΣ ή στο πληροφοριακό σύ¬ 
στημά του για τις διοικητικές επαληθεύσεις και τις πι¬ 
στοποιήσεις που πραγματοποιούνται σύμφωνα με τους 
ειδικότερους κανόνες του εφαρμοζόμενου καθεστώτος 
ενίσχυσης. 

(χνϋ) Προβαίνει στην ακύρωση μέρους ή του συνό¬ 
λου της δημόσιας συνεισφοράς από το επιχειρησιακό 
πρόγραμμα, η οποία επιβάλλεται βάσει πορίσματος πι¬ 
στοποίησης καταχωρώντας τις αντίστοιχες λογιστικές 
εγγραφές στο ΟΠΣ ή στο πληροφοριακό σύστημα του 
Ενδιάμεσου Φορέα Διαχείρισης. 

(χνίίί) Σε περιπτώσεις που διαπιστωθεί βάσει των επι¬ 
θεωρήσεων ή ελέγχων που διενεργούνται αχρεωστήτως 
καταβληθείσα δαπάνη, εφαρμόζει τις διαδικασίες για 
την ανάκτησή της σύμφωνα με τα προβλεπόμενα στο 
Κεφάλαιο Δ' της ΥΠΑΣΥΔ (ΦΕΚ 540/τ.Β'/27.03.08) όπως 
τροποποιήθηκε και ισχύει. 

(χίχ) Συνεργάζεται με τα αρμόδια εθνικά και κοινοτικά 
ελεγκτικά όργανα και μεριμνά για την υποβολή στη 
Διαχειριστική Αρχή των τεκμηριωμένων απαντήσεών 
του στα σχετικά πορίσματα ελέγχου. 

(χχ) Συλλέγει και καταχωρεί στο ΟΠΣ ή στο πληρο¬ 
φοριακό σύστημα του τα στοιχεία παρακολούθησης 
εκτέλεσης των επιχορηγήσεων. Οι αποφάσεις επιχορή¬ 
γησης που ανακαλούνται δημοσιεύονται στην κεντρική 
ιστοσελίδα του ΕΣΠΑ. 

(χχί) Παρακολουθεί τους δικαιούχους σχετικά με την 
τήρηση των υποχρεώσεων που έχουν αναλάβει, την πο¬ 
ρεία των επιχορηγήσεων που εκτελούν, τις υποχρεώσεις 
για τη δημοσιότητα σύμφωνα με τις απαιτήσεις των 
άρθρων 8 και 9 του Καν. 1828/06, την τήρηση χωριστής 
λογιστικής μερίδας ή επαρκούς λογιστικής κωδικοποί- 

ησης και την τήρηση των πολιτικών σύμφωνα με τις 
ισχύουσες διατάξεις και τις οδηγίες και κατευθύνσεις 
της Εθνικής Αρχής Συντονισμού. 

(χχϋ) Εξειδικεύει όπου απαιτείται τις απαιτήσεις για τη 
διασφάλιση της τήρησης όλων των εγγράφων σχετικά με 
τις δαπάνες και τους ελέγχους κατά τα οριζόμενα στο 
άρθρο 90 του Κανονισμού (ΕΚ)1083/2006 σύμφωνα με 
τους κανόνες του Συστήματος Διαχείρισης και Ελέγχου. 

(χχίίί) Παρέχει στην Αρχή Πιστοποίησης και στη Διαχει¬ 
ριστική Αρχή του Επιχειρησιακού Προγράμματος «Ψηφι¬ 
ακή Σύγκλιση» όλες τις αναγκαίες πληροφορίες σχετικά 
με τις διαδικασίες και τις πιστοποιήσεις/επαληθεύσεις 
που πραγματοποιεί για κάθε αίτηση χορήγησης επι¬ 
χορήγησης των επενδυτικών σχεδίων/επιχορηγήσεων 
(πράξεων) που διαχειρίζεται, για σκοπούς πιστοποίησης. 

(χχίν) Μεριμνά για την παροχή στοιχείων προόδου 
εκτέλεσης των επιχορηγήσεων (πράξεων) στις αρμόδιες 
για τη χρηματοδότηση δημόσιες υπηρεσίες και τη διά¬ 
θεση των απαιτούμενων πιστώσεων στους δικαιούχους 
για την υλοποίηση των επενδυτικών σχεδίων τους. 

(χχν)Έχει την ευθύνη για την ακρίβεια, την ποιότη¬ 
τα και πληρότητα των στοιχείων που καταχωρεί στο 
ΟΠΣ ή στο πληροφοριακό σύστημά του, σύμφωνα με 
τους κανόνες του Συστήματος Διαχείρισης και Ελέγ¬ 
χου. Στις περιπτώσεις που οι πιστοποιημένες δαπάνες 
και τα δεδομένα υλοποίησης που απαιτούνται για τη 
χρηματοοικονομική διαχείριση, παρακολούθηση, τις 
επαληθεύσεις και την αξιολόγηση καταχωρούνται σε 
άλλο πληροφοριακό σύστημα εκτός του ΟΠΣ, διασφα¬ 
λίζει την σε ημερήσια βάση αξιόπιστη διαβίβαση των 
δεδομένων στο ΟΠΣ. 

Αρθρο 4 

Υποχρεώσεις του φορέα στον οποίο 
εκχωρούνται αρμοδιότητες διαχείρισης 

Οι αρμοδιότητες διαχείρισης που εκχωρούνται, ασκού¬ 
νται από την Ειδική Υπηρεσία Συντονισμού σύμφωνα με 
το Σύστημα Διαχείρισης και Ελέγχου του εδαφίου (γ) 
της παρ.1 του άρθρου 2 του Ν. 3614/2007 και την αρχή 
της χρηστής δημοσιονομικής διαχείρισης. 

Επιπροσθέτως των αρμοδιοτήτων του άρθρου 3 ο 
Ενδιάμεσος Φορέας Διαχείρισης αναλαμβάνει τις εξής 
υποχρεώσεις: 

1. Κοινοποιεί στη διαχειριστική αρχή, το ετήσιο πρό¬ 
γραμμα ενεργειών με ποσοτικούς και ποιοτικούς στό¬ 
χους για τις κατηγορίες πράξεων που διαχειρίζεται κα¬ 
θώς και εξαμηνιαίες εκθέσεις ανάλυσης της προόδου 
που επιτεύχθηκε. 

2. Κοινοποιεί στη διαχειριστική αρχή τις προκηρύξεις 
για την υποβολή αιτήσεων επιχορήγησης/επενδυτικών 
σχεδίων από το επιχειρησιακό πρόγραμμα, δέκα (10) 
τουλάχιστον ημέρες πριν την δημοσιοποίησή τους, και 
ενσωματώνει κατάλληλα τυχόν επισημάνσεις της. 

3. Αποδέχεται όλους τους προβλεπόμενους από το 
Σύστημα Διαχείρισης και Ελέγχου, ελέγχους και επι¬ 
θεωρήσεις, καθώς και από όλα τα αρμόδια ελεγκτικά 
όργανα της Ελλάδας ή της Ευρωπαϊκής Ένωσης και 
παρέχει σε αυτά όλα τα αναγκαία στοιχεία για την 
απρόσκοπτη διενέργεια αυτών. Αποδέχεται διοικητικές 
και επιτόπιες επιθεωρήσεις από τη διαχειριστική αρχή 
και παρέχει σε αυτή όλα τα αναγκαία στοιχεία προκει- 
μένου να επιβεβαιωθεί η κατά το δέοντα τρόπο άσκηση 
των καθηκόντων που του έχουν ανατεθεί. 


4. Συνεργάζεται με τη Διαχειριστική Αρχή και την Εθνι¬ 
κή Αρχή Συντονισμού, Ειδική Υπηρεσία Θεσμικής Υπο¬ 
στήριξης, για την εξειδίκευση εργαλείων και προτύπων 
που απαιτούνται για την άσκηση των αρμοδιοτήτων του. 

5. Διασφαλίζει -με την επιφύλαξη των κανόνων που 
διέπουν τις κρατικές ενισχύσεις δυνάμει του άρθρου 
87 της συνθήκης- ότι όλα τα δικαιολογητικά έγγραφα 
σχετικά με τις δαπάνες και τους λογιστικούς ελέγχους 
των πράξεων που διαχειρίζεται, τηρούνται στη διάθεση 
της Ευρωπαϊκής Επιτροπής και του Ευρωπαϊκού Ελε¬ 
γκτικού Συνεδρίου για: 

• διάστημα τριών ετών μετά το κλείσιμο του επιχει¬ 
ρησιακού προγράμματος, σύμφωνα με τα οριζόμενα στο 
άρθρο 89 παράγραφος 3 του Κανονισμού 1083/2006, 

• διάστημα τριών ετών μετά το έτος κατά το οποίο 
πραγματοποιείται το μερικό κλείσιμο, στην περίπτωση 
εγγράφων που αφορούν δαπάνες και λογιστικούς ελέγ¬ 
χους για πράξεις οι οποίες αποτέλεσαν αντικείμενο του 
μερικού κλεισίματος, 

τα ανωτέρω διαστήματα διακόπτονται είτε στην πε¬ 
ρίπτωση ενδίκων διαδικασιών είτε κατόπιν δεόντως 
αιτιολογημένης αίτησης της Επιτροπής. 

Επιπροσθέτως των ανωτέρω διασφαλίζει ότι τηρού¬ 
νται λεπτομερή μητρώα για κάθε καθεστώς ενισχύσε¬ 
ων επί δέκα έτη από την ημερομηνία κατά την οποία 
χορηγήθηκε η τελευταία ατομική ενίσχυση βάσει του 
εν λόγω καθεστώτος. Τα εν λόγω μητρώα περιέχουν 
όλες τις αναγκαίες πληροφορίες για να διαπιστωθεί αν 
πληρούνται οι προϋποθέσεις απαλλαγής που ορίζονται 
στον Καν. 1628/2006, περιλαμβανομένων των πληροφο¬ 
ριών για το καθεστώς των επιχειρήσεων των οποίων 
το δικαίωμα ενίσχυσης εξαρτάται από το καθεστώς 
τους ως ΜΜΕ. 

6. Ως Εθνική Αρχή Συντονισμού, παρακολουθεί την 
τήρηση των κανόνων σώρευσης των ενισχύσεων. 

7. Συμμορφώνεται με τις απαιτήσεις ενημέρωσης και 
δημοσιότητας που προσδιορίζονται από την Εθνική 
Αρχή Συντονισμού και από τη Διαχειριστική Αρχή και 
με τις απαιτήσεις που ορίζονται στο άρθρο 5 του Καν. 
1828/2006 για τις κατηγορίες πράξεων που διαχειρίζεται. 

Άρθρο 5 

Υποχρεώσεις της διαχειριστικής αρχής του 
επιχειρησιακού προγράμματος 

1. Η Ειδική Υπηρεσία Διαχείρισης του Επιχειρησιακού 
Προγράμματος συντονίζει και εποπτεύει την άσκηση 
των αρμοδιοτήτων του Ενδιάμεσου Φορέα Διαχείρι¬ 
σης στον οποίο εκχωρούνται αρμοδιότητες διαχείρισης 
του επιχειρησιακού προγράμματος, και έχει την τελική 
ευθύνη έναντι της Επιτροπής για τη διαχείριση του 
συνόλου του προγράμματος σύμφωνα με τις απαιτήσεις 
του Συστήματος Διαχείρισης και Ελέγχου και την αρχή 
της χρηστής δημοσιονομικής διαχείρισης. 

2. Ενημερώνει έγκαιρα τον Ενδιάμεσο Φορέα Διαχεί¬ 
ρισης για το εφαρμοζόμενο Σύστημα Διαχείρισης και 
Ελέγχου και κάθε τροποποίηση αυτού και τον υποστη¬ 
ρίζει στην ορθή εφαρμογή του. 

3. Παρακολουθεί την εκτέλεση των αρμοδιοτήτων του 
Ενδιάμεσου Φορέα Διαχείρισης, σε σχέση με τις δρά¬ 
σεις που εκχωρούνται, ώστε να βεβαιώνεται ότι αυτές 
εκτελούνται σύμφωνα με το εφαρμοζόμενο σύστημα 
διαχείρισης και ελέγχου και την αρχή της χρηστής δη¬ 
μοσιονομικής διαχείρισης. Στο πλαίσιο αυτό: 

ί. Παρακολουθεί την ορθή και έγκαιρη ενημέρωση του 
ΟΠΣ από τον Ενδιάμεσο Φορέα Διαχείρισης με τα απα¬ 
ραίτητα δεδομένα υλοποίησης που απαιτούνται για τη 
χρηματοοικονομική διαχείριση, την παρακολούθηση, τις 
επαληθεύσεις, την αξιολόγηση καθώς και τις λογιστικές 
εγγραφές για κάθε πράξη που διαχειρίζεται ο Ενδιάμε¬ 
σος Φορέας Διαχείρισης. 

ϋ. Εξετάζει τις σχετικές αναφορές του ΟΠΣ, τα ετήσια 
προγράμματα ενεργειών που υποβάλλει ο Ενδιάμεσος 
Φορέας Διαχείρισης και τις εξαμηνιαίες εκθέσεις προ¬ 
όδου τους και διαμορφώνει τεκμηριωμένες προτάσεις 
διορθωτικών ή/και προληπτικών ενεργειών, με στόχο 
την αποτελεσματικότερη και αποδοτικότερη διαχείριση 
και υλοποίηση του επιχειρησιακού προγράμματος. 

μι. Παρακολουθεί τα αποτελέσματα των ελέγχων που 
διενεργούνται στον Ενδιάμεσο Φορέα Διαχείρισης από 
την Αρχή Ελέγχου και τα λοιπά εθνικά και ευρωπαϊκά 
ελεγκτικά όργανα. 

ιν. Δύναται να πραγματοποιεί διοικητικές και επιτό¬ 
πιες επιθεωρήσεις στον Ενδιάμεσο Φορέα Διαχείρισης 
προκειμένου να επιβεβαιωθεί η άσκηση των αρμοδιοτή¬ 
των που του έχουν ανατεθεί με βάση το εφαρμοζόμενο 
Σύστημα Διαχείρισης και Ελέγχου και την αρχή της 
χρηστής δημοσιονομικής διαχείρισης. 


4. Διασφαλίζει ότι η Αρχή Πιστοποίησης λαμβάνει 
τις αναγκαίες πληροφορίες σχετικά με τις διαδικασίες 
και τις επαληθεύσεις για σκοπούς πιστοποίησης. Στο 
πλαίσιο αυτό εποπτεύει και συντονίζει πριν από κάθε 
αίτημα πληρωμής την πληρότητα των πληροφοριών 
που παρέχονται στην αρχή πιστοποίησης. 

Αρθρο 6 

Ειδικοί Όροι - ισχύς απόφασης 

Κάθε τμήμα της σωρευτικής ετήσιας κατανομής της 
κοινοτικής συνδρομής του χρηματοδοτικού πίνακα του 
άρθρου 2 για το οποίο δεν υποβλήθηκε αίτηση πληρω¬ 
μής έως τις 31 Δεκεμβρίου του δεύτερου έτους ή τρίτου 
έτους σύμφωνα με το άρθρο 93 του Καν. 1083/06 μετά 
το έτος της ετήσιας κατανομής κοινοτικής συνδρομής, 
απομειώνει αυτόματα το συνολικό ποσόν της κοινο¬ 
τικής χρηματοδότησης το οποίο έχει εκχωρηθεί και 
αναλογικά τα συναρτώμενα ποσά εθνικής και άλλης 
χρηματοδότησης. 

Η παρούσα απόφαση κοινοποιείται στην Εθνική Αρχή 
Συντονισμού, Ειδική Υπηρεσία Συντονισμού, Ειδική Υπηρε¬ 
σία Θεσμικής Υποστήριξης και στην Αρχή Πιστοποίησης. 

Η παρούσα απόφαση ισχύει από την ημέρα δημοσίευ¬ 
σής της στην Εφημερίδα της Κυβερνήσεως. 



12306 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ζ 

ο £ 

«Ν 3 
Ν Μ 

ο σ 

Ν § 

I & 


X “ 

< £ 
3“ 

I 4 
=► β 



















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


12307 


α δ 
ατ ϋ. 
|ζ ω 
>- Ο 


Ν < ° 

5 = $ ·* 


< 


Ω. 

< 

Ω. 

< 

















12308 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 11 Μαρτίου 2014 

